Σκορδέλαιο

Το σκορδέλαιο ή λάδι σκόρδου είναι το αιθέριο έλαιο που προέρχεται από το σκόρδο. Συνήθως παρασκευάζεται με απόσταξη μέσω ατμού ή αιθέρα. Χρησιμοποιείται στη μαγειρική και ως καρύκευμα, συμπλήρωμα διατροφής, αλλά και ως εντομοκτόνο.

 Παρασκευή 
Το σκορδέλαιο παρασκευάζεται συνήθως με απόσταξη μέσω ατμού, όπου το θρυμματισμένο σκόρδο μαγειρεύεται στον ατμό. Το σκορδέλαιο περιέχει πτητικές ενώσεις θείου όπως το διαλλυλοδισουλφίδιο, συστατικό που αποτελεί το 60% του ελαίου. Το αποσταγμένο με σκορδέλαιο έχει συνήθως πικάντικη και δυσάρεστη οσμή και καστανοκίτρινο χρώμα.  Η οσμή του έχει αποδοθεί στην παρουσία διαλλυλοδισουλφιδίου.  Για να παραχθεί περίπου 1 γραμμάριο καθαρό σκορδέλαιο αποσταγμένο στον ατμό, απαιτούνται περίπου 500 γραμμάρια σκόρδο.  Το αδιάλυτο σκορδέλαιο έχει 900 φορές μεγαλύτερη ένταση από το φρέσκο σκόρδο και 200 φορές μεγαλύτερη από το ξερό σκόρδο. 

Μπορεί επίσης να χρησιμοποιηθεί αιθέρας για την εξαγωγή σκορδέλαιου.  Ένα είδος σκορδέλαιου παρασκευάζεται με το μούλιασμα κομμένου ή θρυμματισμένου σκόρδου σε φυτικό λάδι, αλλά αυτό δεν είναι καθαρό σκόρδο, μάλλον είναι λάδι με σκόρδο. 

 Χρήσεις 
Το σκορδέλαιο χρησιμοποιείται ως συμπλήρωμα διατροφής ή ως χωνευτικό βοήθημα που πωλείται συνήθως σε κάψουλες, οι οποίες αραιώνονται με άλλα συστατικά.  Μερικά σκευάσματα του εμπορίου παράγονται με διάφορα επίπεδα αραίωσης, όπως ένα παρασκεύασμα που περιέχει 10% σκορδέλαιο.  Δεν υπάρχουν κλινικές έρευνες που να επιβεβαιώνουν τις επιδράσεις στην υγεία από την κατανάλωση σκορδέλαιο.

Το σκορδέλαιο μπορεί να χρησιμοποιηθεί ως εντομοκτόνο, το οποίο, αραιωμένο με νερό, ψεκάζεται στα φυτά.

 Πιθανές ανεπιθύμητες ενέργειες 
Συχνές ανεπιθύμητες ενέργειες από την κατανάλωση σκόρδου, σκορδέλαιου και συμπληρωμάτων σκόρδου είναι η οσμή στην αναπνοή και στο σώμα, οι κοιλιακοί πόνοι, η ναυτία, ο έμετος και άλλες γαστρεντερικές διαταραχές. Η κατανάλωση σκορδέλαιου μπορεί να έχει αντιπηκτική δράση σε μερικά άτομα, προκαλώντας αιμορραγία και μπορεί να επηρεάσει τη φαρμακευτική τους αγωγή.

 Λάδι με γεύση σκόρδου 
μικρογραφία| Το λάδι με γεύση σκόρδου είναι ένα φυτικό έλαιο εμποτισμένο με σκόρδο που χρησιμοποιείται για καρύκευμα
Το λάδι με γεύση σκόρδου παράγεται και χρησιμοποιείται για μαγείρεμα και ως καρύκευμα, ενώ ενίοτε χρησιμοποιείται και ως συστατικό σε μείγματα καρυκευμάτων. Διαφέρει από το αιθέριο έλαιο του σκόρδου και συνήθως περιέχει ψιλοκομμένο, μουσκεμένο ή θρυμματισμένο σκόρδο που προστίθεται σε διάφορα φυτικά έλαια ως αρωματικό.

 Δείτε επίσης 

 Σκορδαλιά

 Παραπομπές 

Κατηγορία:Αιθέρια έλαια
Κατηγορία:Καρυκεύματα